Kim Dae-jung blev taget i ed i februar 1998. Landet havde fulgt op på sine løfter om at demokratisere de politiske processer, og dette var første gang politisk magt blev overført mellem politiske partier på en fredelig måde. Kims første store opgave var at imødegå den finansielle krise, som landet var havnet i. Med en samlet indsats fra regeringen for at skaffe udenlandsk kapital til veje, samarbejde med landets næringsliv og en kampagne for at indsamle guld fra befolkningen,<ref>[http://news.bbc.co.uk/2/hi/world/analysis/47496.stm Koreans give up their gold to help their country], BBC News, 14. januar 1998.</ref> formåede landet at komme ud af krisen nogenlunde helskindet efter kort tid.<ref name="admin dj doosan">(''koreansk'') [http://100.naver.com/100.nhn?docid=700061 The administration of Kim Dae-jung] at [[Doosan Encyclopedia]]</ref><ref name="lhh dj">Lee Hyun-hee (2005, s. 620-626)</ref>
Historie